ג'יי ג'יי אברמס

ג'פרי ג'ייקוב "ג'יי ג'יי" אברמס (באנגלית: Jeffrey Jacob "J.J." Abrams, נולד ב-27 ביוני 1966) הוא במאי, מפיק, תסריטאי, שחקן ומלחין יהודי-אמריקאי.

אברמס כתב והפיק שורה של סרטי קולנוע ידועים, לרבות בנוגע להנרי (1991), ארמגדון (1998), קלוברפילד (2008) ומלחמת הכוכבים – פרק 7: הכוח מתעורר (2015). בכלל עבודות הבימוי הקולנועיות הבולטות שלו אפשר למנות את משימה בלתי אפשרית 3 (2006), שני סרטי האתחול מחדש של מסע בין כוכבים (סטארטרק ב-2009 והאויב בתוכנו ב-2013) וסופר 8 (2011). בנוסף לסרטים, תחת ידיו של אברמס הופקו, בוימו ונכתבו שורה של סדרות טלוויזיה מצליחות ובכלל זה פליסיטי (1998–2003), זהות בדויה (2001–2006), אבודים (2004–2010) ופרינג' (2008–2013). עבור יצירתו הקולנועית והטלוויזיונית הוא זכה בין השאר בפרסי אמי, סאטורן ואמפייר.

ראשית חייו
אברמס נולד בשנת 1966 בניו יורק אך גדל והתחנך בלוס אנג'לס. הוא היה בן למשפחה המעורה היטב בעסקי הקולנוע, ושני הוריו עסקו בהפקת סרטים. לאחר לימודי התיכון רצה לצאת ללימודים בבית ספר לקולנוע, אך לבסוף התרצה ללכת ללמוד בשרה לורנס קולג' שבעיר הולדתו. הוא עשה זאת בעצת אביו, אשר קבע כי "חשוב יותר שתלך ותלמד על מה לעשות סרטים, מאשר לדעת איך לעשות סרטים".

 קריירה 
הוא קיבל את התפקיד הראשון שלו בתעשיית הסרטים ב-1982, כשהיה בן 16, כשנבחר להלחין את הפסקול עבור סרטו של דון דוהלר "Nightbeast". במהלך שנת הלימודים האחרונה שלו בקולג' כתב אברמס ביחד עם חבר טיוטה לתסריט הקולנועי הראשון שלו. בהמשך נרכשה הטיוטה על ידי אולפני "Touchstone Pictures", ושימשה בסיס לסרט "יומן עסקים" משנת 1991 בו כיכבו צ'ארלס גרודין וג'ים בלושי. בנוסף כתב את התסריטים לסרטים "בנוגע להנרי" אשר יצא לאקרנים בשנת 1991 בכיכובו של האריסון פורד, ו"צעיר לנצח" אשר יצא לאקרנים בשנת 1992 בכיכבו של מל גיבסון.

בהמשך כתב יחד עם ג'ונתן הנסלי את התסריט לסרט "ארמגדון", שיצא ב-1998 והיה לשובר קופות. באותה שנה אף נכנס לתעשיית הטלוויזיה, כשהיה שותף לכתיבת התסריט של סדרת הטלוויזיה "פליסיטי", אשר שודרה במשך ארבע עונות ברשת השידור האמריקנית The WB. בשנת 2001 היה שותף בכתיבה ובהפקה של הסרט "לעולם אל תשחקו עם זרים".

תחת חברת ההפקות שהקים, "Bad Robot Productions", הפיק אברמס את הסדרות "זהות בדויה", "אבודים", "מה עובר על בריאן" ו-"Six degrees" עבור רשת השידור ABC, ואת "פרינג'" עבור רשת FOX. אברמס אף לקח חלק פעיל בהלחנת נעימות הפתיחה של כל הסדרות. הסדרות כולן זכו להצלחה רבה, וביססו את מעמדו של אברמס כיוצר חדשני ומקורי.

בהמשך אברמס היה שותף בתהליך כתיבת התסריט לסרט "Superman Flyby". בשנת 2006 יצא סרטו הראשון כבמאי - "משימה בלתי אפשרית 3" בכיכובו של טום קרוז. בשנת 2008 שימש כמפיק של סרט האימה "קלוברפילד". בהמשך ביים את הסרט "סטארטרק" אשר יצא לאקרנים במאי 2009. בעקבות הצלחה הסרט הוא הפיק את סרטי ההמשך (האויב בתוכנו ואל האינסוף) ונבחר לביים את הפרק השביעי בסאגת מלחמת הכוכבים: מלחמת הכוכבים – פרק 7: הכוח מתעורר.

אברמס ידוע גם בשל המסתוריות האופפת חלק מיצירותיו. באבודים, לדוגמה, העלילה רצופה במשמעויות נסתרות ובשאלות חסרות פתרון. בסרט קלוברפילד מסופר על מפלצת שמחריבה את ניו יורק, אולם לאורך כל הסרט לא מסופר מיהי המפלצת ומדוע הופיעה. המסתורין הנ"ל חודר בדרך כלל גם אל עולם האינטרנט, כשאברמס ואנשי ההפקה שלו מנצלים את המדיום למטרות שיווק מתוחכם, כגון שתילת רמזים ופתרון חידות. בראיון אמר פעם: "כל האתרים והרמזים באינטרנט נולדו כניסוי. נראה לנו מעניין ליצור פאזל שהסרט הוא רק חתיכה ממנו, שאפשר ליהנות ממנה גם בלי כל השאר... אנשים אוהבים להשתתף ולפתור חידות. השאלה היא איזה מסר אתה רוצה להעביר כדי להרחיב את גבולות העולם שאתה יוצר".

 חיים אישיים 
אשתו היא המפיקה קייטי מקגראת'. יש לו שלושה ילדים, בתם הבכורה היא הזמרת והמוזיקאית גרייסי אברמס.

יצירתו הקולנועית
 שנה סרט במאי מפיק תסריטאי שחקן 1990 יומן עסקים Taking Care of Business  1991 בנוגע להנרי Regarding Henry    1992 צעיר לנצח Forever Young   1993 קשר בכל מחיר   1996 קומדיה רומנטית The Pallbearer  נשות השטן Diabolique  1997 יוצאים לדוג Gone Fishin'  1998 ארמגדון Armageddon  1999 הפרברים The Suburbans   2001  Joy Ride   2006 משימה בלתי אפשרית 3 Mission: Impossible 3   2008 קלוברפילד Cloverfield  2009 סטארטרק Star Trek   2010 קשה על הבוקר Morning Glory  2011 סופר 8 Super 8    משימה בלתי אפשרית 4 Mission: Impossible 4  2013 האויב בתוכנו - סטארטרק Star Trek Into Darkness   2014 דו-קוטביות ללא הפסקה Infinitely Polar Bear  2015 משימה בלתי אפשרית 5 Mission: Impossible 5  מלחמת הכוכבים – פרק 7: הכוח מתעורר Star Wars 7     2016 דרך קלוברפילד 10 10 Cloverfield Lane  סטארטרק: אל האינסוף Star Trek Beyond  2017 החלקיק האלוהי God Particle  מלחמת הכוכבים – פרק 8: אחרוני הג'דיי Star Wars 8  חי בסרט The Disaster Artist  2018 משימה בלתי אפשרית: התרסקות Mission Impossible 6 2019מלחמת הכוכבים – פרק 9: עלייתו של סקייווקרStar Wars 9    2022לוLouהילד, החפרפרת, השועל והסוסThe Boy, the Mole, the Fox and the Horse2024משימה בלתי אפשרית: חשבון סופיMission: Impossible 82026Flowervale StreetTBAGhostwriterבמאימפיקתסריטאי

יצירתו הטלוויזיונית
 שנה סדרה במאי מפיק תסריטאי מלחין 1998–2002 פליסיטי Felicity     2001–2006 זהות בדויה Alias     2004–2010 אבודים Lost     2005 תופסת The Catch   2006 ג'ימי קימל לייב!   2006–2007 מה עובר על בריאן What About Brian  שש דרגות Six Degrees  2007 המשרד The Office  2008–2013 פרינג' Fringe  2009  Anatomy of Hope   2010 סמויים Undercovers     2011–2016 מבוקש Person of Interest  2012 אלקטרז Alcatraz   2012–2014 מהפכה Revolution   2013–2014 כמעט אנושי Almost Human   2014 להאמין Believe  2016 נובמבר 1963 11.22.63  וסטוורלד Westworld   רואדיז Roadies 2020סיפורה של ליסיLisey's Story2025דאסטר (אנ')DusterTBADemimonde

קישורים חיצוניים






 קליפ לשיר הפרודי "Cool guys don't look at explosions" בהשתתפותו של אברמס. מתוך ערוץ היוטיוב של השלישייה הקומית The Lonely Island


 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:מפיקי טלוויזיה יהודים אמריקאים
קטגוריה:זוכי אמי בפריים טיים: בימוי דרמה
קטגוריה:זוכי פרס אמי הבין-לאומי: מייסדים
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:בוגרי שרה לורנס קולג'
קטגוריה:אמריקאים שנולדו ב-1966